laion/Wikipedia-Exotic huggingface dataset:
מתיו סייטס

מתיו "מאט" סייטס (באנגלית: Matthew "Matt" Sates; נולד ב-28 ביולי 2003) הוא שחיין דרום אפריקאי, אלוף העולם בבריכת 25 מטר (מלבורן 2022) שיאן אפריקה (בריכת 25 מטר) במשחה ל-200 מטר מעורב אישי, זוכה מדליית ארד באליפות העולם בבריכת 25 מטר (מלבורן 2022) במשחה ל-400 מטר מעורב אישי ונוסף לכך, שיאן אפריקה (בריכת 25 מטר) במשחים ל-200 מטר חופשי ול-400 מטר חופשי. הוא לומד באוניברסיטת ג'ורג'יה. בתחרות שנערכה בדרבן, דרום אפריקה במאי 2021 הוא שחה 200 מטר מעורב אישי בשיא אישי של 1:57.60 דקות ובמשחה ל-100 מטר פרפר בשיא אישי חדש של 51.83 שניות וקבע את הקריטריון האולימפי. באולימפיאדת טוקיו שנערכה בסוף יולי הוא סיים במקום 14 במשחה ל-200 מטר מעורב אישי בתוצאה של 1:58.75 דקות, בשלב המוקדמות הוא קבע תוצאה של 1:58.08 דקות ועלה במקום 15 לשלב חצי הגמר ובמקום 32 במשחה ל-100 מטר פרפר בתוצאה של 52.34 דשניות. באליפות העולם שנערכה בבודפשט, הונגריה ביוני 2022 הוא סיים במקום שמיני מבשחה ל-200 מטר מעורב אישי בתוצאה של 1:58.27 דקות, בשלב חצי הגמר הואקבע תוצאה של 1:57.74 דקות ועלה שמיני למשחה הגמר, במקום 11 במשחה ל-400 מטר מעורב אישי בתוצאה של 4:14.81 דקות, במקום 12 במשחה ל-200 מטר חופשי בתוצאה של 1:46.63 דקות ובמקום 41 במשחה ל-100 מטר פרפר בתוצאה חלשה עברו של 54.17 שניות. באליפות העולם (בריכת 25 מטר) שנערכה במלבורן, אוסטרליה בדצמבר אותה שנה הוא זכה בשתי מדליות, זהב וארד. מדליית זהב במשחה ל-200 מטר מעורב אישי בשיא אפריקה חדש של 1:50.15 דקות, לפני קרסון פוסטר מארצות הברית (1:50.96 דקות) ופינלי נוקס מקנדה בשיא לאומי חדש של 1:51.04 דקות ומדליית ארד במשחה ל-400 מטר מעורב אישי בשיא לאומי חדש של 3:59.21 דקות, אחרי דאיה סטו מיפן (3:55.75 דקות) וקרסון פוסטר (3:57.63 דקות). נוסף לכך, הוא סיים במקום 12 במשחה ל-400 מטר חופשי בתוצאה של 3:41.05 דקות ובמקום 13 במשחה ל-200 מטר חופשי בתוצאה של 1:43.22 דקות. סייטס לא השתתף באליפות העולם שנערכה בפוקואוקה, יפן ביולי 2023. 200 מטר חופשי: 1:45.91 דקות (2022) 100 מטר פרפר: 51.66 שניות (2023) 200 מטר פרפר: 1:55.25 דקות (2023) 200 מטר מעורב אישי:1:57.43 דקות (2022) 400 מטר מעורב אישי: 4:11.58 דקות (2022) 200 מטר חופשי: 1:40.65 דקות (2022), שיא אפריקה 400 מטר חופשי: 3:36.30 דקות (2022), שיא אפריקה 200 מטר מעורב אישי: 1:50.15 דקות (2022), שיא אפריקה 400 מטר מעורב אישי: 3:59.21 דקות (2022), שיא דרום אפריקה מתיו סייטס, באתר olympedia.org מתיו סייטס, באתר Swimrankings
מחלוקת הפסימיזם

מחלוקת הפסימיזם או מחלוקת הפסימיות (בגרמנית: Pessimismusstreit) הייתה מחלוקת אינטלקטואלית שהתרחשה ברובה בגרמניה, החל בשנות ה-60 של המאה ה-19 ועד לתחילת מלחמת העולם הראשונה. בין הפילוסופים שהשתתפו בה היו: יוליוס פראונשטדט, אדוארד פון הרטמן, פיליפ מיינלנדר, יוליוס באהנסן, אויגן דירינג, אגנס טאוברט (Taubert), אולגה פלומאכר (Plümacher), ופרידריך ניטשה. וכן פילוסופים נאו-קאנטיאנים כמו קונו פישר (אנ'), והרמן כהן. המחלוקת נסבה סביב שאלת משמעות החיים וערך הקיום, והתעוררה לראשונה כתגובה להכרה הפומבית הגוברת בארתור שופנהאואר לאחר מותו. האהדה לשופנהאואר, והצייטגייסט שהתאפיין ב"ולטשמרץ" ובפסימיות, הובילו לפרסום מגוון רחב של ביקורות בעד ונגד שופנהאואר, ולדיון ער בשאלת ערך החיים. בשנת 1869 המחלוקת התעוררה מחדש לאחר שאדוארד פון הרטמן פרסם את ספרו הפילוסופיה של הלא מודע (אנ') שהיה לרב-מכר, ובו פיתח מחדש רעיונות רבים מתורתו של שופנהאואר. לאורך שנות השבעים והשמונים של המאה ה-19 הרטמן פרסם מספר רב של מאמרים וארבעה ספרים בתגובה למבקריו. ב-1873 פרסמה אגנס טאוברט, אשתו של פון הרטמן, את פסימיות ומתנגדיה (Der Pessimismus und seine Gegner), בתגובה לביקורת על בעלה, שהייתה לה השפעה חזקה על המחלוקת. הפילוסופית הגרמנייה-אמריקאית אמלי ג'יי האת'ווי (אנ') תרמה למחלוקת כמי שהפיצה את ההגות הפסימיסטית של שופנהאואר באמריקה. פרדריך ניטשה, שבתחילת דרכו הפילוסופית הושפע רבות מהפילוסופיה של שופנהאואר והחזיק בעמדות פסימיסטיות, פיתח גם תגובת נגד למחלוקת הפסימיזם, והתנצח בכתביו השונים עם דמויותיה הבולטות שלה. בהגותו המאוחרת ניטשה ניסח פילוסופיה אופטימית של חיוב החיים, שבאה לביטוי בתפיסת "אהבת הגורל". מחלוקת הפנתאיזם מחלוקת האתאיזם פילוסופיית החיים Beiser, Frederick C. (2016). "The Pessimism Controversy, 1870–1890". Weltschmerz: Pessimism in German Philosophy, 1860–1900. Oxford: Oxford University Press. doi:10.1093/acprof:oso/9780198768715.001.0001. ISBN 9780198768715. Beiser, Frederick C. (2016). "The Pessimism Controversy". After Hegel: German Philosophy, 1840–1900 (באנגלית). Princeton, New Jersey: Princeton University Press. doi:10.23943/princeton/9780691163093.001.0001. ISBN 9780691173719. Stern, Tom (2020), Wicks, Robert L. (ed.), "Nietzsche's Schopenhauer", The Oxford Handbook of Schopenhauer (באנגלית), Oxford University Press: 478–496, doi:10.1093/oxfordhb/9780190660055.013.26, ISBN 978-0-19-066005-5, נבדק ב-2021-01-02 Stern, Tom (2019). "Nietzche's Ethics of Affirmation". In Stern, Tom (ed.). The New Cambridge Companion to Nietzsche. Cambridge: Cambridge University Press. p. 352. ISBN 9781316676264. Bensick, Carol (2018-04-12). "An Unknown American Contribution to the German Pessimism Controversy: Amalie J. Hathaway's 'Schopenhauer'". Blog of the APA (באנגלית אמריקאית). נבדק ב-2021-02-06.
א-דווארה (נפת חברון)

א-דווארה (בערבית: الدوارة) הוא כפר פלסטיני קטן הממוקם כארבעה קילומטרים מזרחית לעיר חברון. לאחר הקמת הרשות הפלסטינית, הכפר נכלל בנפת חברון, באחריות עיריית סעיר. א-דווארה נמצאת כ־3 ק"מ דרומית מזרחית לסעיר. לפי נתוני הלשכה הפלסטינית המרכזית לסטטיסטיקה, אוכלוסיית הכפר עמדה באמצע שנת 2006 על כ-1,685 איש. במפקד הכללי מ 2017 נמצא שהאוכלוסייה גדלה ל-2,281 איש. West Bank Health care (אורכב 13.03.2006 בארכיון Library of Congress Web Archives) Projected Mid -Year Population for Hebron Governorate by Locality 2004- 2006 (אורכב 20.09.2008 בארכיון Wayback Machine) الجهاز المركزي للإحصاء الفلسطيني (הקישור אינו פעיל) النتائــج الأوليــة للتعداد العام للسكان والمساكن والمنشآت 2017، عدد السكان في التجمعات التابعة. (אורכב 20.04.2018 בארכיון Wayback Machine) ערך זה הוא קצרמר בנושא יישובים ברשות הפלסטינית. אתם מוזמנים לתרום לוויקיפדיה ולהרחיב אותו.
תחנת הרכבת וולוויץ'

תחנת הרכבת וולוויץ' היא תחנת קו אליזבת בשכונת וולוויץ' בלונדון, אנגליה. התחנה, שנפתחה ב-24 במאי 2022, מארחת עד 12 רכבות בשעה לקנרי וורף ולמרכז לונדון. בתחנה זו עברו כמעט 9 מיליון נוסעים בשנה הראשונה לפתיחתה. תחנת הרכבת נבנתה כחלק מפרויקט הרכבת "קרוסרייל" (Crossrail) כדי לספק תשתית לקו אליזבת. הקמת תחנה בוולוויץ' לא הוצעה כחלק מתוואי קרוסרייל המקורי. עם זאת, הוועדה הנבחרת של בית הנבחרים הכירה בהכללתה במרץ 2007. במאי 2021, קרוסרייל הכריזה שתחנת וולוויץ' נכנסה לאחרונה לתהליך T-12, כלומר התחנה נחשבה במרחק של 12 שבועות מהמסירה ל-TfL. השגת ציון דרך זה פירושה שהעבודה התמקדה כעת בבדיקות והזמנת מערכות, והקבלן החל לפרק את הצוות ברחבי האתר. התחנה נמסרה רשמית ל-TfL ב-25 ביוני 2021, ונפתחה יחד עם שאר קו אליזבת מפדינגטון לאבי ווד ב-24 במאי 2022.   רציפי התחנה הם באורך 276 מטרים ונמצאים בעומק 14 מטרים מתחת לפני הקרקע, והם יושבים מתחת לאתר פיתוח דיור מרכזי. הכניסה לתחנה בכיכר דיאל ארץ' כוללת פורטל מצופה ברונזה ברוחב 30 מטרים. אור טבעי נכנס דרך הכניסה הראשית והתקרה לאולם הכרטיסים, בעוד חיבור לאור יום קיים מתחת לפני הקרקע ברציפים. התחנה שוכנת ליד הרחוב הראשי ומוקפת בסדרה של מבנים ושוק גדול, והיא משמשת כחיבור של ברחוב הראשי אליהם. כניסת התחנה נפתחת אל כיכר דיאל ארץ'. בנוסף לכך, עיצוב התחום העירוני עוזר גם לחבר את התחנה עם מרכז העיר הרחב. התחנה זכתה בפרס Civic Trust בשנת 2023. כל השירותים ב-Woolwich מופעלים על ידי קו אליזבת תוך שימוש ברכות EMU Class 345 . השירות הרגיל בתחנה הוא: 8 רכבות בשעה לאבי ווד 4 רכבות בשעה למיידנהד, מתוכם 2 ממשיכים לרדינג 4 רכבות בשעה להית'רו טרמינל 4 רכבות נוספות מגיעות לתחנה בשעות השיא ומגדילים את השירות עד 12 רכבות בשעה לכל כיוון. התחנה הקרובה ביותר הקיימת היא וולוויץ' ארסנל שיש בה שירותי National Rail ושירותי הרכבת הקלה דוקלנדס. התחנות נפרדות אך במרחק הליכה קצר זו מזו, ויש להן מחלף מחוץ לתחנה. ישנם גם שירותי סירות ממזח וולוויץ' (רויאל ארסנל) למרכז לונדון. קווי האוטובוסים של לונדון 53, 54, 96, 99, 122, 161, 177, 180, 244, 291, 301, 380, 422, 469, 472 וקי לילה מספר 3 משרתים את התחנה. מדיה וקבצים בנושא תחנת הרכבת וולוויץ' בוויקישיתוף "Woolwich Station". Crossrail (באנגלית). "Crossrail Project Update". Crossrail (באנגלית). נבדק ב-2021-07-10. "TfL FOI". "Crossrail Woolwich Station". railway-technology.com (באנגלית). נבדק ב-26 במרץ 2017. {{cite web}}: (עזרה) "Elizabeth Line Committee" (PDF). Transport for London (באנגלית). 20 במאי 2021. {{cite web}}: (עזרה) "Woolwich Elizabeth line station transfers from Crossrail to Transport for London". Crossrail (באנגלית). 2021-06-25. נבדק ב-2022-06-05. "Woolwich is transformed by the Elizabeth Line". News Shopper (באנגלית). 2022-05-24. נבדק ב-2022-06-05. "Crossrail Media Briefing Note - May 2016" (PDF). Crossrail. במאי 2016. p. 13. אורכב מ-המקור (PDF) ב-3 ביוני 2016. נבדק ב-2023-10-24. {{cite web}}: (עזרה) "2023 Civic Trust Award Winners" (PDF). Civic Trust Awards (באנגלית). p. 4. נבדק ב-2023-04-01. "Elizabeth Line Timetable: May 2023" (PDF). TfL (באנגלית). נבדק ב-25 במאי 2023. {{cite web}}: (עזרה) "River bus services map" (באנגלית). אורכב מ-המקור ב-4 באפריל 2017. נבדק ב-24 באוקטובר 2017. {{cite web}}: (עזרה) "Buses from Woolwich" (PDF). TfL (באנגלית). 14 במאי 2022. נבדק ב-14 במאי 2022. {{cite web}}: (עזרה)
Pesenka

"Pesenka" (ברוסית: "Песенка"), המוכר תחת השם "Pesenka (La La La)", הוא שיר של להקת הפופ הרוסית רוקי וורך!. השיר נכתב והופק על ידי רוקי וורך!. השיר מופיע באלבום המוזיקה הרביעי של הלהקה, Сделай погромче!. השיר מוכר בזכות גרסאות כיסוי ורמקיסים שיצאו לאחריו, בין היתר של ATC,‏ beFour (אנ'), קרולינה מארקס (אנ') (בהשתתפות פלו ריידה ודייל סאנדרס (אנ')) ו-R3hab. להקות היורודאנס הגרמנית, ATC, הוציאה גרסה מחודשת לשיר, תחת השם "Around the World (La La La La La)", ב-22 במאי 2000, תחת חברת התקליטים קינג סייז רקורדס. להקת הפופ הגרמנית, beFour (אנ'), הוציאה גרסה מחודשת לשיר, תחת השם "Magic Melody", ב-15 ביוני 2007, תחת חברת התקליטים פופ אנד רול. הזמרת האיטלקייה-קולומביאנית קרולינה מארקס (אנ') הוציאה, בשיתוף פעולה עם הראפר האמריקאי פלו ריידה והזמר הבריטי דייל סאנדרס (אנ')), גרסה מחודשת לשיר תחת השם "Sing La La La", ב-5 במרץ 2013, תחת חברת התקליטים קונטור רקורדס. המפיק המרוקאי-הולנדי, R3hab, הוציא גרסה מחודשת לשיר, תחת השם "All Around the World (La La La)", ב-5 באפריל 2019, תחת חברות התקליטים וירג'ין רקורדס ו-Cyb3rpvnk.‏ מידע על היצירה "Pesenka" באתר מיוזיק בריינז Release group “Around the World (La La La La La)” by ATC - MusicBrainz, musicbrainz.org (ארכיון) Release group “Magic Melody” by beFour - MusicBrainz, musicbrainz.org (ארכיון) Release group “Sing La La La” by Carolina Márquez feat. Flo Rida & Dale Saunders - MusicBrainz, musicbrainz.org (ארכיון) All Around The World (La La La), 2019-04-05, ארכיון מ-2023-03-20, נבדק ב-2023-10-25
Scream 2 (פסקול)

Scream 2: Music from the Dimension Motion Picture הוא פסקול סרט הסלאשר האמריקאי "צעקה 2" (1997) שיצא לאור ב-18 בנובמבר 1997 על ידי חברת התקליטים קפיטול רקורדס. זהו פסקול הסרט השני בסדרת סרטי "צעקה" והמשכון ל"צעקה" (1996). אלבום הפסקול מורכב מ-15 שירים של אמנים שונים מז'אנר הראפ והרוק. הפסקול זכה להצלחה מסחרית, והגיע למקום ה-50 במצעד הבילבורד 200, והיה במקום זה למעלה מעשרה שבועות. בנוסף, לפי נתוני המכירות, האלבום השיג מכירות של יותר מלמעלה מ-500,000 יחידות. את הפסקול הלחין מרקו בלטרמי, שגם הלחין את קודמו, אם כי דני אלפמן יכתוב שני קטעי שמע בשם "Cassandra Aria" אשר שוחזר כרצועת הסיום של האלבום. סטיבן תומאס ארלוויין מ-AllMusic היה ביקורתי מאוד כלפי האלבום, והאמין שהתוכן היה ניסיון לפצות על היעדר פסקול להיט של הסרט הקודם, אך הניסיון נכשל, ויצר אלבום "לא אחיד" של שירים שלא "טובים מספיק כדי להפוך את אלבומים של האמנים", ומעניק לו רק 2 כוכבים מתוך 5. הולחן על ידי דני אלפמן בכתיבה עבור "Filmtracks.com", כריסטיאן קלמנסן החמיא, והעריך את ההתפתחות של בלטרמי ביצירתו עבור פסקולים לסדרת סרטי "צעקה", אך ציין שהמוזיקה הזכורה ביותר של הסרט היא של מלחינים אחרים, ותרומתו של אלפמן לפסקול הסרט כרצועה בשם "Cassandra Aria". האלבום נקרא כ"לא מספק ללא היצירה של אלפמן" אבל טוב יותר מהניקוד של הסרט הראשון, והוא זכה ב-3 כוכבים מתוך 5. הפרטיטורה של "צעקה 2" שוחררה ב-14 ביולי 1998 על ידי Varèse Sarabande בתקליטור אלבומי כפול שהכיל גם רצועות מהפרטיטור של קודמו, גם הוא הלחן על ידי בלטרמי. במהדורה הראשונה של האלבום היו כמה קטעים כפי שנשמעו בסרט, הושמטו וכללה רק תשע רצועות באורך של 17 דקות. הרצועה של אלפמן לסרט "Cassandra Aria" גם הושמטה מהסרט. מספר ביקורות היו מודאגות לגבי המשך הכולל וההשמטות המוגבלות של הרצועות, כתוצאה מהעמלות הגבוהות שנדרשו לשלם למלחינים על מנת לשחרר את המוזיקה שלהם באופן מסחרי, כמו גם חוסר הרצון של חברת התקליטים לשלם. Erlewine, Stephen Thomas. "Scream 2 Original Soundtrack Review". from the original on May 15, 2011. Retrieved March 18, 2011. Clemmensen, Christian (July 21, 1998). "Scream/Scream 2". filmtracks.com. from the original on February 9, 2011. Retrieved March 18, 2011. Carlsson, Mikael. "Scream/Scream 2". Music from the Movies. Archived from the original on November 16, 2006. Retrieved January 27, 2007. Goldwasser, Dan (August 9, 1998). "Interview". Soundtrack. from the original on January 6, 2012. Retrieved March 18, 2011.
חוף אל-סודניה

חוף אל-סודניה הוא חוף הממוקם בצפון רצועת עזה. משמעות שמו בערבית היא "השחורים" וכנראה מתייחס להתיישבות של מוסלמים ממוצא סודאני באזור. בימי המאה ה-19 הביאו השלטונות העות'מאניים עבדים מסודאן לארץ ישראל בכדיי למלא את הצורך בעבודות שתושבים אחרים לא התעניינו לעשות כמו ניקיון רחובות, שמירה וייבוש ביצות. החוף משמש כבסיס לפעילות טרור אסלאמי מצד חמאס והכוח הימי שלו והג'יהאד האיסלאמי הפלסטיני, ובמשך השנים ידע חיסולים רבים מצד חיל הים הישראלי. ארנון סופר ודלית גרוס-לן, פרק ג' - תמורות באוכלוסייה ובחברה של המזה"ת ההגירה המוסלמית בשלהי התקופה העותמאנית, באתר www.news1.co.il בשבוע האחרון: יחידות מיוחדות פועלות בעזה - וואלה! חדשות, באתר וואלה!, ‏2014-07-16 פעולה קרקעית ראשונה של צה"ל בעזה | 4 חיילים נפצעו קל - חדשות JDN, באתר JDN - חדשות, המגזר החרדי, כלכלה, דעות - עדכונים שוטפים מהארץ ומהעולם, ‏2014-07-13 גרינברג, עלי ואקד וחנן (2006-06-09). "שבעה פלסטינים נהרגו מירי פגזים לחוף עזה". Ynet. נבדק ב-2023-10-24. תיעוד חדש של חמאס: המארב שהוצב לשייטת 13 במבצע "צוק איתן" - וואלה! חדשות, באתר וואלה!, ‏2017-07-25 Nziv, בליץ ישראלי על מטרות החמס בעזה. הערכות., באתר Nziv.net, ‏2018-04-25 ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
יוליוס פראונשטדט

כריסטיאן מרטין יוליוס פראונשטדט (בגרמנית: Christian Martin Julius Frauenstädt ;‏17 באפריל 1813 – 13 בינואר 1879) היה פילוסוף ועורך ספרותי גרמני ממוצא יהודי, הידוע בעיקר כעורכו וכמפיץ הגותו של ארתור שופנהאואר. פראונשטדט נולד למשפחה יהודית, והתחנך בבית דודו בניסה. בשנת 1833 הוא התנצר לנצרות פרוטסטנטית, אז יכל להירשם ללימודים אקדמיים. תחילה הוא למד תאולוגיה ומאוחר יותר פילוסופיה באוניברסיטת הומבולדט של ברלין, שם התמחה באידיאליזם הגרמני של שלינג ושל הגל. בין השנים 1841–1844 עבד כמורה פרטי עבור שגריר רוסיה בברלין, פטר פון מיינדורף (אנ'). לאחר מכן עבר לרוסיה כדי לשמש בתפקיד דומה עבור מריה נסיכת זיין-ויטגנשטיין-לודוויגסבורג (גר'), שלימים נישאה לכלודוויג, נסיך הוהנלוהה-שילינגספירסט. בחורף 1846/47 נסע לפרנקפורט שם פגש לראשונה את הפילוסוף ארתור שופנהאואר. ב-1848 פראונשטדט הפך למרצה פרטי וחוקר בברלין, שם יהפוך לעורך ולפרשן הפילוסופיה של שופנהאואר ואף למזכירו האישי. פראונשטדט שימש לא פעם כסנגורו הראשי של שופנהאואר, ושופנהאואר היה מודע לחלוטין לחובו, וכינה את פראונשטדט "השליח הראשון" ושיבח אותו כפועלו הנמרץ ללא לאות להפצת הפילוסופיה שלו. פראונשטדט ערך בין היתר את אסופת כל כתבי שופנהאואר בשישה כרכים (Gesammtausgabe der Werke Schopenhauers). בעוד שספריו המוקדמים של פראונשטט חושפים את התעניינותו בהגל ובשלינג, ספריו משנת 1848 מראים אהדה גוברת לפילוסופיה שלו. פראונשטדט השתתף במחלוקות בנות זמנו בנושא המטריאליזם בספריו Die Naturwissenschaft in Ihrem Einfluss auf Poesie, Religion, Moral, und Philosophie ("מדעי הטבע בהשפיעם על שירה, דת, מוסר ופילוסופיה") משנת 1855 ו-Der Materialismus, Seine Wahrheit und Sein Irrthum ("המטריאליזמוס, אמיתותו וטעתו") משנת 1856, שנכתב כנגד לודוויג בוכנר (אנ'). פראונשטדט גם נטל חלק פעיל ב"מחלוקת הפסימיזם" שפרצה לאחר מותו של שפונהאואר. עם זאת, בכתביו המאוחרים החל להתרחק מהגותו של שופנהאואר. Studien und Kritiken zur Theologie und Philosophie, 1840 Schelling's Vorlesungen in Berlin: Darstellung und Kritik der Hauptpunkte derselben, mit besonderer Beziehung auf das Verhältniss zwischen Christenthum und Philosophie, 1842 Ueber das Wahre Verhältniss der Vernunft zur Offenbarung, 1848 Aesthetische Fragen, 1853 Die Naturwissenschaft in Ihrem Einfluss auf Poesie, Religion, Moral, und Philosophie, 1855 Briefe über die Schopenhauer'sche Philosophie, 1854 Der Materialismus, Seine Wahrheit und Sein Irrthum, 1856 Briefe über die Natürliche Religion, 1858 Lichtstrahlen aus Schopenhauer's Werken, 1862, 7th ed. 1891 Schopenhauer, von Ihm und über Ihn, 1863 Aus Schopenhauer's Handschriftlichem Nachlass, 1864 Das Sittliche Leben, 1866 Blicke in die intellektuelle, physische und moralische Welt: nebst Beiträgen zur Lebensphilosophie, 1869 Schopenhauer-Lexikon, 1871 Lichtstrahlen aus Immanuel Kant's Werken, 1872. Neue Briefe über die Schopenhauer'sche Philosophie, 1876 FRAUENSTÄDT, CHRISTIAN MARTIN JULIUS - JewishEncyclopedia.com, www.jewishencyclopedia.com Deutsche Biographie, Frauenstädt, Julius - Deutsche Biographie, www.deutsche-biographie.de (בגרמנית) Beiser, Frederick C. Weltschmerz: pessimism in German philosophy, 1860-1900. Oxford University Press, 2016.
נווה גנים

האם התכוונתם ל... נווה גנים (נווה שאנן) – שכונה בנווה שאנן (חיפה) נווה גנים (פתח תקווה) – שכונה במערב פתח תקווה, על דרך רבין נווה גנים (קריית מוצקין) – שכונה בצפון קריית מוצקין, הוקמה בסוף שנות ה-80 נווה גן
רחוב העצמאות

האם התכוונתם ל... בישראל דרך העצמאות ("דרך המלכים", "רחוב העצמאות") – מהרחובות הראשיים בעיר התחתית של חיפה ובחיפה בכלל רחוב העצמאות (פתח תקווה) – רחוב ראשי בדרום פתח תקווה, המתחיל מדרך רבין (כביש 4622) ועובר לרוחב כפר גנים רחוב העצמאות (אור יהודה) – רחוב אורך באור יהודה המהווה קטע דרומי בכביש 4622 שדרות העצמאות (בת ים) – מרחובותיה הראשיים של בת ים בארצות הברית שדרת העצמאות – אחת מהשדרות המרכזיות בעיר וושינגטון, בירת ארצות הברית
סויוז TMA-05M

סויוז TMA-05M (ברוסית:Союз TMA-05M) היא חללית סויוז ששוגרה לחלל ב-15 ביולי 2012 מקוסמודרום בייקונור ונחתה ב-18 בנובמבר 2012. החללית שוגרה למפגש עם תחנת החלל הבינלאומית כשעל סיפונה 3 אנשי צוות שהתווספו למשלחת מס' 32 לתחנת החלל הבין-לאומית. רוסיה יורי מלנצ'נקו - מפקד ארצות הברית סוניטה ויליאמס - מהנדסת טיסה יפן אקיהקו הושידה - מהנדס טיסה רוסיה רומן רומננקו - מפקד קנדה כריס הדפילד - מהנדס טיסה ארצות הברית תומאס מרשברן - מהנדס טיסה חללית "סויוז TMA-05M" שוגרה ב-15 ביולי 2012 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה. החללית הגיעה אל תחנת החלל הבין-לאומית ב-17 ביולי והתחברה למודול "ראסווט". באותה עת בתחנת החלל שהתה משלחת מס' 32 בפיקוד גנאדי פדאלקה. צוות החללית הצטרף למשלחת שהורחבה בעקבות כך ל-6 חברים. בהמשך הם עברו למשלחת מס' 33. "סויוז TMA-05M" נשארה מחוברת לתחנת החלל כחללית חירום. ב-19 בנובמבר 2012 החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. הנחיתה עברה ללא בעיות ובוצעה בשטח קזחסטן. ניתוק החללית מתחנת החלל סימן סיום פעילות משלחת מס' 33 לתחנת החלל הבין-לאומית. מדיה וקבצים בנושא סויוז TMA-05M בוויקישיתוף אשכול כתבות בנושא סויוז TMA-05M, באתר "הידען" מידע על הטיסה תיאור המשימה
רמת הדר (פירושונים)

האם התכוונתם ל... רמת הדר – אחת מארבע המושבות מהן נוסדה הוד השרון, וכיום שכונה בעיר זו רמת הדר (גבעת שמואל) – שכונה מרכזית בגבעת שמואל רמת הדר (חיפה) – תת-שכונה בהדר עליון ברובע הדר הכרמל בחיפה
דרך רבין (פתח תקווה)

דרך רבין (בשמה המלא: דרך יצחק רבין) הוא ציר תנועה ראשי בפתח תקווה ומהארוכים ברחובות בעיר, המקשר בין שכונות מערב העיר לגבעת שמואל וביניהן לרחוב ז'בוטינסקי וכביש 471. הכביש מהווה את חלקו הצפוני של כביש 4622, ונקרא על שמו של יצחק רבין. המשכו של הרחוב לכיוון צפון, לאחר חיבורו עם כביש 481, נקרא רחוב משה דיין ולאחר מכן רחוב השפלה, המקשרים לקריית אריה ודרך אם המושבות. הקצה הדרומי של הכביש עובר על גשר במחלף אונו. משם, המשכו של הרחוב דרומה על כביש 4622 עובר בקריית אונו (רחוב לוי אשכול), סביון ואור יהודה (רחובות העצמאות, ויהדות קנדה). הרחוב מרומזר בארבעה צמתים, וכולל כניסות ויציאות לרחובות נוספים. 12 תחנות אוטובוס ממוקמות לאורך הכביש, שש מכל צד. תחנת הרכבת הקלה (הקו האדום) שחם צמודה לקצהו הצפוני של הכביש, ותחנת הרכבת הקלה (הקו הסגול) והמטרו (M3) כפר גנים מתוכננת להיות צמודה לצומת בין הרחוב לרחוב העצמאות. בצמידות לכביש ולכל אורכו נמצא שביל אופניים. בספטמבר 2019 בוצעו עבודות שדרוג בתוואי הכביש, בין היתר שודרגו מערכות הביוב והתשתיות ונסלל אספלט חדש. בכל תוואי הכביש ובשאר כביש 4622 נבנה נתיב תחבורה ציבורית, כחלק מפרויקט "מהיר לעיר" אשר מטרתו היא להקים כמעט 300 קילומטרים של נתיבי תחבורה ציבורית בגוש דן, ב-17 ערים. במאי 2020 החלו העבודות להקמת נתיב התחבורה הציבורית במסגרת הפרויקט. מלבד הנתיב הותקנו תחנות אוטובוס חדשות. באפריל 2022 פורסם כי יוקם גשר מעל צפון הדרך, שעתיד לחבר את נווה עוז לפסגת הדר. פארק מכבית פארק דרום טיילת כפר גנים הבאר של סבא בית חולים בילינסון GLOBAL TOWERS ב.ס.ר סיטי מדיה וקבצים בנושא דרך רבין בוויקישיתוף עבודות מהיר לעיר דרך רבין, באתר עיריית פתח תקווה, ‏21 ביולי 2020 מפת שבילי אופניים בתל אביב וגוש דן, באתר רוכבים לעבודה, ‏מתעדכן עבודות ברחוב יצחק רבין, באתר עיריית פתח תקווה, ‏4 בספטמבר 2019 פתח תקווה מתחילה בעבודות פרויקט "מהיר לעיר" בדרך רבין, באתר רשויותהפורטל הישראלי לרשויות המקומיות, ‏27 במאי 2020 אייל יצחקי, דרך רבין וגיסין: שני גשרים חדשים להולכי רגל ייבנו בפתח תקוה, באתר SchokenGroup, ‏4 במרץ 2022
דרך יצחק רבין

האם התכוונתם ל... כביש 6 – הכביש המהיר הארוך בישראל, כביש אורך הנמתח מזרחית לכביש 4 ולחלקו הצפוני של כביש 40 ומכונה גם "דרך יצחק רבין" דרך רבין (פתח תקווה) – ציר תנועה ראשי בפתח תקווה ומהארוכים ברחובות בעיר, המהווה את חלקו הצפוני של כביש 4622
Scream 3 (פסקול)

Scream 3: The Album הוא פסקול סרט הסלאשר האמריקאי "צעקה 3" (2000) שיצא לאור ב-25 בינואר 2000 על ידי חברת התקליטים Wind-up Records. הפסקול מכיל 18 רצועות שהורכבו ברובם מז'אנר ההבי מטאל. הפסקול זכה להצלחה מסחרית, והגיע למקום ה-32 במצעד הבילבורד 200, וגם קיבל תואר זהב על ידי איגוד תעשיית ההקלטות האמריקאי, דבר המצביע על הישג מכירות של יותר מ-500,000 יחידות. מרקו בלטרמי שהלחין את שני הפסקולים הקודמים, חוזר גם לפסקול זה כדי להשלים את אלבום הניקוד בתוך המועד האחרון. בלטרמי, העסיק שבעה מתזמרים והתנסה בהקלטת כלים בנסיבות חריגות. Scream 3: The Score הוא אלבום הניקוד שיצא לאור ב-29 בפברואר 2000 על ידי חברת התקליטים Varèse Sarabande (אנ'). מלבד שירי ז'אנר ההבי מטאל, ניק קייב כתב המשך לשיר "Red Right Hand" - שנשמע בכל שלושת הסרטים, שנכלל גם בסרט האתחול "צעקה" (2022) - שהושמע בכתוביות הסיום, אך לא נכלל בפסקול. בלטרמי גם הלחין מעט תווים מהשיר בתווים שלו. להקת המטאל האמריקאית "קרידנס קלירווטר רבייבל" הקליטה גם את "Is This the End" שנוגן בכתוביות הסיום. השיר של הלהקה "What If" שימש בסרט. בכתיבתו ל-AllMusic, סטיב יואי אמר "שאילן היוחסין גבוה" לתורמי האלבום. יואי העניק לאלבום הסרט 2.5/5. מידע על האלבום Scream 3 באתר MusicBrainz האלבום Scream 3 באתר Discogs "Scream 3 – Original Soundtrack". Billboard. from the original on November 10, 2012. Retrieved March 19, 2011. "Billboard.com". Billboard. February 19, 2000. from the original on January 20, 2021. Retrieved April 20, 2011. "RIAA's Gold and Platinum program". RIAA. from the original on January 3, 2016. Retrieved December 6, 2012. "Scream 3". AllMovie.com. from the original on November 12, 2010. Retrieved April 2, 2011. Huey, Steve. "Scream 3 [Original Soundtrack"]. AllMusic. from the original on April 7, 2022. Retrieved March 19, 2011.
אלי כהן

האם התכוונתם ל... אלי כהן (מרגל) (1924–1965) – מרגל ישראלי שפעל בסוריה אלי כהן (שכונה) – שכונה בעיר כפר סבא הקרויה על שמו, ראו כפר סבא#שכונות דרום העיר פוליטיקאים אלי כהן (פוליטיקאי, 1949) (יליד 1949) – אמן קראטה, חבר הכנסת מטעם הליכוד, שגריר ישראל ביפן ויו"ר הוועד הפועל של אוניברסיטת אריאל אלי כהן (פוליטיקאי, 1972) (יליד 1972) – שר האנרגיה והתשתיות מטעם מפלגת הליכוד, שר החוץ הכלכלה והמודיעין לשעבר כדורגלנים אלי כהן (השריף) (יליד 1951) – כדורגלן עבר ומאמן כדורגל ישראלי אלי כהן (קוקוס) (יליד 1960) – כדורגלן עבר ישראלי אלי כהן (מאמן) (יליד 1961) – כדורגלן עבר ומאמן כדורגל ישראלי אומנים ואנשי תקשורת אלי כהן (במאי) ("אלי מדורסקי", יליד 1940) – שחקן, תסריטאי ובמאי ישראלי אלי כהן (יליד 1977) – שדרן רדיו ומנחה ישראלי המוכר בכינוי אליקו אלי כהן (מוזיקאי) – זמר-יוצר צרפתי אנשי כלכלה, תעשייה וניהול אלי כהן (מנהל) (יליד 1971) – לשעבר הממונה על השכר באוצר ומנכ"ל משרד התיירות אלי כהן (תעשיין) (יליד 1962) – תעשיין ישראלי אלי כהן (מנכ"ל) (יליד 1964) – מנכ"ל שירותי בריאות כללית אלי כהן (בנקאי) (יליד 1975) – בנקאי ישראלי, מנכ"ל הבנק הבינלאומי הראשון אחרים אליהו כהן (רופא) – רופא שסייע ביוזמות הפעיל החברתי מאיר טובנהויז, ראו מאיר טובנהויז#מפעליו כשמתייחסים ל"אלי כהן" שלא בהקשר מוגדר וללא ציון מבחין נוסף, לרוב מתכוונים אליו.
מרחץ דמים

האם התכוונתם ל... בסלנג: אמבט דם או אמבטיית דם רצח המוני טבח